
REFERAT
Privind  premierea de către Consiliul Local al Municipiului Timişoara a domnului Horia Colibăşanu cu suma de 10.000 lei ca urmare a performanţelor în premieră naţională obţinute prin escaladarea vârfurilor cu peste 8.000 de m altitudine şi promovarea imaginii Timişoarei
Prin adresa nr. SC 2006 – 009428 / 16.05.2006 domnul Consilier municipal Toader Corado Dacian Alidor solicită premierea domnului Horia Colibăşanu cu 10.000 de lei pentru „performanţele alpine obţinute”.
Component al Clubului Sportiv Alternative din Timişoara, Dl. Horia Colibăşanu se remarcă prin tenacitatea şi perseverenţa cu care abordează sistematic vârfurile peste opt mii de metri. Prin acţiunile sale temerare a adus un câştig de imagine oraşului escaladând în premieră naţională anul acesta vârful Manaslu (8163m). 
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 10.000 RON, cap.67.02. „Cultură, recreere şi religie” (67.02.05.01. Servicii recreative şi sportive- Sport)
Detalii referitoare la această manifestare se află în materialul anexat.

